Комисија за грађевинско земљиште општине Врњачка Бања**,** на основу Закона о планирању и изградњи (''Сл. Гласник РС'', бр.72/09, 81/09-испр, 64/10-Одлука УС, 24/11, 121/12, 42/2013-Одлука УС, 50/2013- Одлука УС, 98/2013-Одлука УС, 132/2014, 145/2014, 83/18,31/19, 37/19, 9/20 и 52/21), чл.21.Одлуке о грађевинском земљишту општине Врњачка Бања (“Сл.лист општине Врњачка Бања”, бр.72/20, 4/21 и 14/21), Одлуке о покретању поступка за отуђење кп.бр.500/69 КО Врњачка Бања поступком лицитације СО Врњачка Бања (Службени лист општине Врњачка Бања бр.19/22),расписује,

 **О Г Л А С**

 **О ЈАВНОМ НАДМЕТАЊУ РАДИ ОТУЂЕЊА ГРАЂЕВИНСКОГ ЗЕМЉИШТА У ЈАВНОЈ СВОЈИНИ**

 **ОПШТИНЕ ВРЊАЧКА БАЊА**

**1**.**Подаци о грађевинском земљишту и начину отуђења:**

Отуђење грађевинског земљишта спроводи се јавним оглашавањем, у поступку јавног надметања - лицитације, а поступак спроводи Комисија за грађевинско земљиште именована Решењем скупштине општине, у даљем тексту:Комисија.

Предмет отуђења је кп.бр.500/69 површине 312 м2 у КО Врњачка Бања, која је уписана код Службе за катастар непокретности Врњачка Бања у листу непокретности бр.7305 за КО Врњачка Бања, као јавна својина општине.

Кп.бр.500/69 пов.612м2 КО Врњачка Бања се налази се у обухвату ПГР Врњачке Бање („Сл.лист општине В.Бања“, бр.55/21-измена и допуна 2 ПГР Врњачке Бање) и Сепарата Измена и допуна ПГР-а Врњачке Бање („Сл.лист општине Врњачка Бања“, бр.20/22), у оквиру урбанистичке целине 1, у оквиру подцелине Ц1 Бус, урбанистичке целине Б2, планиране намене – НАДЗЕМНА ГАРАЖА – остало грађевинско земљиште.

**2**.**Обавезе лица коме се отуђује кп.бр.500/69** је да о свом трошку изведе све радове на припремању и опремању грађевинског земљишта у оквиру своје парцеле, у циљу повезивања објекта са одговарајућим системом инфраструктуре, затим, изградњу саобраћајних површиана, пешачких комуникација, паркинг површина, извођење неопходних прикључака на јавну мрежу водовода и канализације, уређење слободних површина озелењавањем, извођење хидрантске мреже и јавне расвете у оквиру парцеле.

Обавеза лица коме се отуђује кп.бр.500/69 је и да са надлежним комуналним предузећима и другим правним лицима уговори и плати трошкове за електродистрибутивну мрежу и објекте, телекомуникациону мрежу и објекте, кабловске дистрибутивне системе, мреже и објекте гасификације и друго.

Обавеза лица коме се отуђује кп.бр.500/69 је да сноси израду пројекта рушења и трошкове уклањања објекат-плинске станице са употребном дозволом, површине 5м2, за коју је утврђено да је у руинираном стању и да није у употреби, те стога иста неће бити од значаја за умањење комуналија у поступку обрачуна истих при будућој изградњи, као и трошкове комуналног опремања предметне кат.парцеле.

Рок за привођење намени земљишта је 5 године, у противном стицалац плаћа општини уговорну казну у висини од 10% од купопродајне цене.

**3.Почетни износ цене** за отуђење грађевинског земљишта износи 16.069,50 дин/м2, што за површину од 612м2 износи укупно 9.834.534,00 дин., а лицитациони корак је 10% од претходно излицитираног износа.

У поступку јавног надметања, приоритет за отуђење грађевинског земљишта стиче учесник поступка који понуди највећи износ купопродајне цене.

Лице коме се грађевинско земљиште отуђује, обавезно је да утврђену цену плати у року од 30 дана од дана достављања решења о отуђењу грађевинског земљишта.

**4**.**Начин и рок закључења уговора**

Скупштина општине на предлог Комисије доноси решење о отуђењу грађ.земљишту најповољнијем понуђачу, а Председник општине на основу решења о отуђењу са купцем закључује уговор о отуђењу грађевинског земљишта у року од 30дана од дана доношења решења.

Трошкове овере уговора, уписа права и пореске обавезе по наведеном уговору сноси стицалац.

У случају да најповољнији понуђач не закључи уговор или не изврши уплату купопродајне цене у наведеном року,одлука о отуђењу се ставља ван снаге а понуђач-купац губи право на повраћај депозита,сходно чл.31.Одлуке о грађевинском земљишту.

**5.Депозит**  за учешће у поступку јавног надметања је 10% од почетне цене, одн. 983.453,40 дин. и уплаћује се на рачун 840- 841151843-84 по моделу 97 с позивом на бр.44115 -Примања од продаје земљишта у корист нивоа општине, а доказ о уплати се доставља са пријавом за учешће у надметању.

Уплаћени депозит од стране учесника у поступку којима је грађевинско земљиште није отуђено, враћа се најкасније у року од 8 дана од дана одржане седнице Комисије.

**6.Обавезан садржај пријаве и исправа које је неопходно доставити са пријавом**

Пријава за учествовање у поступку јавног надметања се доставља у затвореној коверти са видљивом назнаком за коју локацију –бр.катастарске парцеле на коју се односи и ко је подносилац пријаве.

Пријава правног лица и предузетника мора да садржи пословно име, седиште, број телефона и мора бити потписана од стране овлашћеног лица и оверена печатом, а пријави де прилаже извод из регистра привредних субјеката надлежног органа, не старији од месец дана и потврда о пореском идентификационом броју.

Пријава физичког лица мора да садржи име, презиме, адресу, број личне карте, матични број и број телефона и мора бити потписана.

У случају да подносиоца пријаве заступа пуномоћник, пуномоћје за заступање мора бити специјално и оверено од стране надлежног органа.

Уз пријаву подноси се доказ о уплати депозита.

Уз пријаву мора да се достави изјава подносиоца пријаве да прихвата све услове из јавног огласа.

Пријава је непотпуна ако не садржи све што је прописано, ако нису приложене све исправе како је то напред наведено, односно ако не садржи све податке предвиђене јавним огласом, и подносилац такве пријаве неће моћи да учествије у постуку јавног надметања. Непотпуне и неблаговремене пријаве биће одбачене.

Пријаву не могу поднети председник нити било који члан Комисије или функционер јединице локалне самоуправе, именовано или постављено лице и са њима повезана лица.

Подносиоци непотпуних и неблаговремених пријава немају право да учествују у поступку, одн. непотпуне и неблаговремене пријаве се одбацују.

**7**.**Рок за подношење пријава**

Пријаве се достављају на адресу: Општина Врњачка Бања, Крушевачка 17. Врњачка Бања, за Комисију за грађевинско земљиште општине Врњачка Бања, поштом или на писарницу у приземљу зграде, канц.бр.1.

Пријаве за учешће у поступку јавног надметања се достављају најкасније **до** **22.7.2022.год**.до 15,30часова.

**8.Место и време одржавања јавног надметања**

Јавно надметање ће се одржати **дана** **1.8.2022.год.** са почетком у 12 часова, у згради Општине Врњачка Бања, скупштинска сала.

Јавном надметању је дужан да присуствује подносилац пријаве, односно лице које поседује уредно овлашћење подносиоца пријаве.

Овај оглас се налази на сајту општине Врњачка Бања на адреси www.vrnjackabanja.gov.rs,,детаљне информације у вези са овим огласом се могу добити на телефон 036/612-628.

**КОМИСИЈА ЗА ГРАЂЕВИНСКО ЗЕМЉИШТЕ ОПШТИНЕ ВРЊАЧКА БАЊА**

**Број:46-66/22 од 17.6.2022.год.**

 **1.Гордана Кнежевић, председник**

 **2.Оливер Милић, члан**

 **3.Здравко Петрашиновић, члан**

 **4.Небојша Мистопољац, члан**